Държавен вестник, бр. 82, 2017 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  82
млади фермери“ по Програмата за развитие 
на селските райони за периода 2007 – 2013 г. 
(ДВ, бр. 42 от 2008 г.); 
8. нямат неизпълнено разпореждане на 
Европейската комисия за възстановяване на 
предоставената им неправомерна и несъвмес­
тима държавна помощ;
9. нямат изискуеми и ликвидни задължения 
към Държавен фонд „Земеделие“ (ДФЗ), освен 
ако е допуснато разсрочване, отсрочване или 
обезпечение на задълженията;
10. нямат задължения по смисъла на чл. 162, 
ал. 2, т. 1 от Данъчно-осигурителния проце­
суален кодекс (ДОПК) към държавата и/или 
към община по седалище/постоянен адрес 
на кандидата за данъци и/или задължителни 
вноски за социалното осигуряване, освен ако 
е допуснато разсрочване, отсрочване или обез­
печение на задълженията; видът и размерът 
на задълженията следва да са установени с 
влязъл в сила акт на компетентен орган;
11. не са обявени в несъстоятелност или са 
в производство по несъстоятелност, или са в 
процедура по ликвидация, или са сключили 
извънсъдебно споразумение с кредиторите си 
по смисъла на чл. 740 от Търговския закон, 
или са преустановили дейността си.
 (4) За едноличните търговци по ал. 1, т. 2, 
които са регистрирани през годината на кан­
дидатстване в търговския регистър и по реда 
на Наредба № 3 от 1999 г. като земеделски 
стопани, се признават обстоятелствата по 
ал. 3, т. 2 и 3 като физически лица.
(5) Договорите за наем и/или аренда на 
земята, върху която са разположени култу­
рите или пчелините, както и договорите за 
наем на животновъдния обект, включени 
при определяне на изискуемия минимален 
икономически размер на стопанството от 
левовата равностойност на 6000 евро СПО, 
трябва да са:
1. влезли в сила към датата на подаване 
на проектното предложение;
2. с минимален срок на действие пет го­
дини от датата на подаване на проектното 
предложение.
(6) Цялата налична в земеделското стопан­
ство земя по ал. 3, т. 4 трябва да се стопанисва 
от кандидата:
1. с правно основание съгласно чл. 41 
от Закона за подпомагане на земеделските 
производители през целия период считано 
от датата на подаване на проектното пред­
ложение до изтичане на пет години от датата 
на подписване на административния договор;
2. в съответствие с чл. 33б от Закона за 
подпомагане на земеделските производители;
3. в съответствие с режимите на защитените 
територии съгласно Закона за защитените те­
ритории и/или режимите на защитените зони 
съгласно Закона за биологичното разнообра­
зие за площите/дейностите от стопанството, 
които попадат в тях.
(7) Изискванията по ал. 3, т. 7 се прилагат 
и за съпруга/съпругата на кандидата – физи­
ческо лице, на собственика на предприятието 
на кандидата ЕТ, както и на собственика/
собствениците на капитала на юридическото 
лице и на членовете на кооперацията или на 
признати групи или организации на произ­
водители.
(8) Юридическите лица се подпомагат и 
при условие, че собственикът/собственици­
те на капитала на юридическото лице или 
собственикът на предприятието на ЕТ или 
членовете на кооперацията е/са лице/лица, 
което/които отговаря/т на изискванията по 
ал. 3, т. 7.
(9) Икономическият размер на стопанство­
то, измерен в СПО, се изчислява по таблица 
съгласно приложение № 4.
(10) Началният стандартен производствен 
обем на земеделското стопанство по ал. 3, т. 3 
се доказва с декларация по образец съгласно 
приложение № 5 за изчисление на началния 
стандартен производствен обем на стопан­
ството през текущата стопанска година към 
момента на кандидатстване и:
1. регистрация на обработваната от кан­
дидата земя и отглежданите животни в Ин­
тегрираната система за администриране и 
контрол (ИСАК) или
2. документ, доказващ правно основание 
за ползване съгласно чл. 41 от Закона за 
подпомагане на земеделските производители 
на земеделските земи, които участват при 
изчисляването му, или
3. анкетните формуляри от анкетна кар­
та/анкетни карти на земеделския стопанин, 
издадени по реда на Наредба № 3 от 1999 г.
(11) Когато икономическият размер на 
стопанството по ал. 3, т. 3 се доказва с наме­
рения за засаждане/засяване на земеделски 
култури през текущата спрямо кандидат­
стването стопанска година, в декларацията 
по приложение № 5 се посочват сроковете, в 
които ще се извърши засаждането/засяването 
на земеделските култури. При изчисляване 
на икономическия размер на стопанството 
през текущата стопанска година не се допуска 
включване на животни с намерение за при­
добиване, включване на трайни насаждения 
с намерение за засаждане с вкоренен по кар­
тонажен метод материал, както и включване 
на ягоди с намерение за засаждане.
(12) При кандидатстване за подпомагане 
данните за засетите/засадените и/или пред­
стоящите за засяване/засаждане земеделски 
култури, попълнени в анкетната карта на 
земеделския стопанин, издадена по реда на 
Наредба № 3 от 1999 г., трябва да се отнасят 
за текущата стопанска година спрямо датата 
на подаване на проектното предложение.
(13) Допустимият период за създаване на 
овощни трайни насаждения е от 1 ноември 
до 14 април на стопанската година. Когато